
מדינת ישראל

משרד האוצר - החשב הכללי

מינהל הדיור הממשלתי
הודעה על דחיית מועדים 
מכרז מס' נ-40  6/26 לשכירת נכס מקרקעין, רח' ויצמן 58, תל-אביב-יפו
מי שנחזית להיות בעלת זכויות בשטחים הגובלים בנכס (מושא המכרז שבכותרת) מצידו הצפון-מערבי, חברת פנקס ויצמן א.ב. בע"מ (להלן: "פנקס ויצמן") הגישה, ביום 17.2.2026 (בסמוך לאחר פרסום המכרז הראשון שפורסם בנוגע לשכירת הנכס מושא המכרז דלעיל (להלן: "המכרז הראשון")), לבית-המשפט המחוזי בתל-אביב-יפו (להלן: "ביהמ"ש) תובענה נגד המדינה (עורכת המכרז) לקבלת סעדים שונים, ובמסגרת זו הגישה אף בקשה למתן צו מניעה זמני שיורה על הקפאת הליכי המכרז הראשון עד להכרעה בטענות שהעלתה (להלן: "הבקשה").
ביהמ"ש (שדחה את הדיון בבקשה מספר פעמים לאחר שנעתר לבקשות מוסכמות שהגישו שני הצדדים), קבע דיון בבקשה ליום 30.8.2026. קיימת סבירות שביהמ"ש ייתן החלטתו בבקשה בסמוך לאחר הדיון בה. כמו כן קרוב לוודאי שלהחלטת ביהמ"ש בבקשה תהיינה השלכות הנוגעות למכרז שבכותרת.   
אשר על כן מודיעה מדינת ישראל-מינהל הדיור הממשלתי על דחיית מועדים במכרז שבכותרת כדלקמן:
המועד האחרון שהיה קבוע להגשת הצעות במכרז דלעיל (מועד סגירת המכרז) נדחה מיום שלישי, כ"א אב תשפ"ו, 4.8.26, ליום שלישי, ט' חשוון תשפ"ז, 20.10.26   בשעה 11:00.
בהתאם לכך, יש להאריך את תוקף ערבות המכרז (ככל שאין מדובר בהמחאה בנקאית) עד ליום 19.3.27. 
בהתאם לכך, ניתן לשלוח שאלות הבהרה עד יום רביעי, י"ב תשרי תשפ"ז, 23.9.26 בשעה 12:00; ועדת המכרזים תשיב לשאלות ההבהרה עד לא יאוחר מיום חמישי, כ"ז תשרי תשפ"ז, 8.10.26.
ניתן יהיה להגיש הצעות לתיבת המכרזים החל מיום שלישי, ב' חשוון תשפ"ז, 13.10.26  בשעה 09:00.
כמו כן ייערכו 2 סיורים נוספים בנכס: ביום ראשון, 30.8.26, בשעה 10:00 וביום ראשון, 6.9.26, בשעה 09:00.
ביתר תנאי המכרז והוראותיו לא חל כל שינוי.

